钦定古今图书集成/历象汇编/乾象典/第059卷 > 《七夕咏牛女》宋·谢惠连
## 钦定古今图书集成/历象汇编/乾象典/第059卷 > 《七夕咏牛女》宋·谢惠连

落日隐檐楹，升月照帘栊。团团满叶露，淅淅振条风。
蹀足循广除，瞬目晒曾穹。云汉有灵匹，弥年阙相从。
遐年阻昵爱，修渚旷清容。投杼不成藻，耸辔骛前踪。
昔离秋已两，今聚夕无双。倾河易回斡，款情难久悰。
沃若灵驾旋，寂寥云幄空。留情顾华寝，遥心逐奔龙。